
AVIZ

asupra 

proiectului de Lege pentru aprobarea Ordonanței de urgență a Guvernului nr.5/2019 privind aprobarea scoaterii din rezerva de stat, sub formă de împrumut, a unei cantități de păcură necesară asigurării, pe perioada de iarnă, a agentului termic pentru încălzirea populației din municipiul Drobeta Turnu Severin, județul Mehedinți
În conformitate cu prevederile art. 95 și 115 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere și avizare, în procedură de urgență, cu proiectul de Lege pentru aprobarea Ordonanței de urgență a Guvernului nr.5/2019 privind aprobarea scoaterii din rezerva de stat, sub formă de împrumut, a unei cantități de păcură necesară asigurării, pe perioada de iarnă, a agentului termic pentru încălzirea populației din municipiul Drobeta Turnu Severin, județul Mehedinți.

Conform prevederilor art. 75 din Constituția României, republicată, și ale art.92 din Regulamentul Camerei Deputaților, republicat, cu modificările și completările ulterioare, Camera Deputaților este  Cameră decizională.

Potrivit dispozițiilor art. 61 din Regulamentul Camerei Deputaților, republicat, cu modificările și completările ulterioare, Comisia a dezbătut inițiativa legislativă menționată mai sus, în ședința din 09 aprilie 2019.

Membrii Comisiei au examinat inițiativa legislativă supusă avizării, expunerea de motive și avizul Consiliului Legislativ.

În urma dezbaterilor, deputații prezenți la lucrări au hotărât, cu unanimitate de voturi, întocmirea unui aviz favorabil.

